Legal Document

Category: 19

Text:
3. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 16564/1768 της 4 Ιουν. 1946/3 Ιουλ. 1947 (ΦΕΚ Β΄  88) Περί εγκρίσεως Κανονισμού Εσωτερικής Υπηρεσίας Ταμείου Επικουρικής Ασφαλίσεως Ηλεκτροτεχνιτών Ελλάδος. Έχοντες υπ’ όψιν: 1)Το άρθρ. 59 παρ. 1 του Α.Ν. της 11ης Νοεμ. 1935 «περί Οργανισμού του Υπουργείου Εργασίας», ως τούτο αυθεντικώς ηρμηνεύθη δια του άρθρ. 1 του Α.Ν. 694/1937 «περί αυθεντικής ερμηνείας, συμπληρώσεως και τροποποιήσεως διατάξεών τινων της Ασφαλιστικής Νομοθεσίας». 2)Τας διατάξεις του από 30 Απρ. 1946 Ν.Δ/τος «περί οργανώσεως και συντονισμού της παρακολουθήσεως και του Ελέγχου των οργανισμών Κοινωνικής πολιτικής». 3)Πρότασιν του Διοικητικού Συμβουλίου του Ταμείου Επικουρικής Ασφαλίσεως Ηλεκτροτεχνιτών Ελλάδος υποβληθείσαν δια των υπ’ αριθ. 1158 και 2356 αναφορών του. 4)Γνώμην του Συμβουλίου Κοινωνικής Ασφαλίσεως (αρ. πρωτ. Σ.Κ.Α. 11-164 π.έ. Συνεδριάσεις 11η και 39η της 10-10-46 και 27-3-47, αποφασίζομεν: Εγκρίνομεν τον Κανονισμόν Εσωτερικής Υπηρεσίας του Ταμείου Επικουρικής Ασφαλίσεως Ηλεκτροτεχνιτών Ελλάδος εξ άρθρ. 29, έχοντα ως έπεται: Σελ. 1523 Ταμείο Επικ.Ασφαλίσεως Ηλεκτροτεχνιτών Ελλάδος (ΤΕΑΗΕ) 39.Ν.ι.3 238 ΚΕΦΑΛΑΙΟΝ Α΄. Διοίκησις Διοικητικόν Συμβούλιον Άρθρ.1.-«1.Το Ταμείον διοικείται υπό δεκαμελούς Διοικητικού Συμβουλίου αποτελουμένου: α)Εκ του Προέδρου. β)Εκ δύο δημοσίων υπαλλήλων εξ ων ο εις τουλάχιστον του Υπουργείου Εργασίας. γ)Εκ δύο αντιπροσώπων των εργοδοτών, εξ ων ο εις εκ του Συνδέσμου Ελλήνων Βιομηχάνων και ο έτερος εκ των εγκαταστατών ηλεκτρολόγων. δ)Εκ τριών αντιπροσώπων των ησφαλισμένων εξ ων ο εις εκ της Ενώσεως Ηλεκτροτεχνιτών Αθηνών, ο δεύτερος εκ της Ενώσεως Ηλεκτροτεχνιτών Πειραιώς και ο τρίτος εκ της Διοικήσεως της Ομοσπονδίας Ηλεκτροτεχνιτών Ελλάδος. ε)Εξ ενός αντιπροσώπου των συνταξιούχων και εξ ενός προσώπου έχοντος πείραν εις τα θέματα της Κοινωνικής Πολιτικής. 2.Ο Πρόεδρος μετά του αναπληρωτού του ως μέλους, ορίζεται εκ προσώπων εχόντων ειδίκευσιν εις τα θέματα της Κοινωνικής Πολιτικής ή γενικωτέραν δράσιν εις τον τομέα τούτον. Αποκλείεται ο διορισμός ως Προέδρου του Δ.Σ. προσώπου έχοντος την ιδιότητα του Προέδρου του Δ.Σ. ετέρου Οργανισμού Κοινωνικής Πολιτικής, υπαλλήλων Ν.Π.Δ.Δ. υπαγομένων υπό τον έλεγχον και την εποπτείαν του Υπουργείου Εργασίας και δημοσίων υπαλλήλων εν γένει. 3.Άπαντα τα μέλη του Συμβουλίου και ο Πρόεδρος αυτού διορίζονται μετ’ ισαρίθμων αναπληρωτών αυτών εχόντως τας ιδιότητας των αναπληρουμένων δι’ αποφάσεως του Υπουργού Εργασίας δημοσιευομένης εις την Εφημερίδα της Κυβερνήσεως επί τριετεί θητεία. Τα εξ ησφαλισμένων μέλη και οι αναπληρωταί τούτων λαμβάνονται εκ πίνακος περιλαμβάνοντος διπλάσιον αριθμόν υποψηφίων (τακτικών και αναπληρωματικών) υποβαλλομένων είτε παρά της Γ.Σ.Ε.Ε. είτε υπό των οικείων Εργατικών Κέντρων, είτε υπό των οικείων Εργατοϋπαλληλικών ή άλλων εκπροσωπευτικών κατά Κλάδον Οργανώσεων των παρά τω Ταμείω ησφαλισμένων εντός 10 ημερών αφ’ ης ζητηθή παρά του Υπουργού Εργασίας. Τα εξ εργοδοτών μέλη και οι αναπληρωταί τούτων, λαμβάνονται εκ πίνακος υποβαλλομένου εντός της άνω προθεσμίας υπό των οικείων Επιμελητηρίων ή των οικείων εργοδοτικών επαγγελματικών ή άλλων συναφών κατά Κλάδον εκπροσωπευτικών Οργανώσεων και περιλαμβάνοντος διπλάσιον αριθμόν διοριστέων μελών (τακτικών και αναπληρωματικών). Η επιλογή των εργατικών και εργοδοτικών Οργανώσεων αίτινες θα υποδείξουν κατά τ’ ανωτέρω τους εκπροσώπους των, απόκειται εις την ελευθέραν κρίσιν του Υπουργού της Εργασίας, δυναμένου ν’ απευθυνθή εις μίαν ή πλείονας εξ αυτών. Σελ. 1524 Εν περιπτώσει μη εγκαίρου υποβολής των ανωτέρω πινάκων ο Υπουργός Εργασίας προβαίνει εις τον διορισμόν των αντιπροσώπων των ησφαλισμένων και εργοδοτών κατά την κρίσιν του». 4.Το Συμβούλιον του Ταμείου εκλέγει εις την πρώτην αυτού συνεδρίασιν καθ’ εκάστην, νέαν συγκρότησίν του μεταξύ των υπό στοιχ. γ΄ και δ΄ της παρ. 1 μελών του δύο αντιπροέδρους δια μυστικής ψηφοφορίας των παρόντων μελών αυτού, ένα εξ εκάστης κατηγορίας εξ ων ο εκ των ησφαλισμένων Αντιπρόεδρος έχει το προβάδισμα. Οι Αντιπρόεδροι διατηρούν το αξίωμα αυτών εφ’ όσον διατηρούν την ιδιότητα του μέλους. Εν περιπτώσει εκπτώσεως, θανάτου ή οπωσδήποτε αποχωρήσεως εκ του Συμβουλίου του Αντιπροέδρου αυτού, ενεργείται νέα εκλογή δια τον υπόλοιπον χρόνον της θητείας του εκπεσόντος, αποβιώσαντος ή αποχωρήσαντος Αντιπροέδρου. Το άρθρ. 1 αντικατεστάθη ως άνω δια της υπ’ αριθ. 71038 της 8/17 Αυγ. 1964 αποφ. Υπ. Εργασίας (ΦΕΚ Β΄ 327). Άρθρ.2.-«Εις τας Συνεδριάσεις του Δ.Σ. του Ταμείου και των παρ’ αυτώ λειτουργουσών επιτροπών παρίσταται άνευ ψήφου Κυβερνητικός Επίτροπος. Ο Κυβερνητικός Επίτροπος δικαιούται να λαμβάνη τον λόγον επί παντός θέματος, να υποβάλη προτάσεις και να ζητή εντός 48 ωρών από της λήψεώς της, την αναστολήν εκτελέσεως πάσης αποφάσεως του Δ. Συμβουλίου ή των ανωτέρω Επιτροπών, ην ήθελεν κρίνει ως αντικειμένην προς τας διατάξεις κειμένων Νόμων, Δ/των και Υπουργικών αποφάσεων των διεπουσών την λειτουργίαν του Ταμείου. Επί διαφωνίας του Κ. Επιτρόπου προς απόφασιν Επιτροπής αποφαίνεται κατά πρώτον βαθμόν το Δ.Σ. του Ταμείου, του Επιτρόπου δυναμένου να επιμείνη επί της διαφωνίας του, εφ’ όσον το Δ.Σ. ήθελε συμφωνήσει προς την απόφασιν της Επιτροπής. Αι αποφάσεις του Δ.Σ. ων εζητήθη η αναστολή εκτελέσεως παρά του Κ. Επιτρόπου δεν εκτελούνται μέχρις ου επί τη αιτήσει του Δ.Σ. υποβαλλομένη υπό του Προέδρου τούτου ή του Κ. Επιτρόπου, άρη την διαφωνίαν απόφασις του Υπουργού Εργασίας, ήτις είναι υποχρεωτική δια το Ταμείον. 39.Ν.ι.3 Ταμείο Επικ.Ασφαλίσεως Ηλεκτροτεχνιτών Ελλάδος (ΤΕΑΗΕ) 239 Εις περίπτωσιν καθ’ ην ο Υπουργός Εργασίας δεν ήθελε κοινοποιήσει εις το Ταμείον την επί της διαφωνίας απόφασίν του εντός 15 ημερών από της λήψεως της σχετικής αιτήσεως του Κ. Επιτρόπου ή του Δ.Σ. τούτο δύναται να αποφασίση την εκτέλεσιν της εφ’ ης η διαφωνία αποφάσεως. Ο Κ. Επίτροπος δύναται να αναστέλλη εφ’ άπαξ μέχρι της επομένης συνεδριάσεως και την εκτέλεσιν οιασδήποτε αποφάσεως του Δ.Σ. δι’ ην ήθελε διατυπώσει ητιολογημένας επιφυλάξεις αναφερομένας εις ουσιώδη συμφέροντα του Ταμείου ή εις γενικώτερα Κρατικά συμφέροντα. Εν τη περιπτώσει ταύτη το Δ.Σ. του Ταμείου δύναται εις επομένην αυτού συνεδρίασιν δια της πλειοψηφίας των δύο τρίτων τουλάχιστον του συνόλου των μελών του να διατάξη την εκτέλεσιν της ανασταλείσης αποφάσεως και διαφωνούντος του Κ. Επιτρόπου. Ο Κ. Επίτροπος δύναται να αναστέλλη δια τους αυτούς λόγους και αποφάσεις των Επιτροπών, της διαφωνίας επιλυομένης εν τη περιπτώσει ταύτη υπό του Δ.Σ. του Ταμείου όπερ δύναται δια της πλειοψηφίας των δύο τρίτων τουλάχιστον του συνόλου των μελών του να διατάξη την εκτέλεσιν της αποφάσεως και διαφωνούντος του Κ. Επιτρόπου. Ο Κ. Επίτροπος και ο αναπληρωτής αυτού διορίζονται δια πράξεως του Υπουργού Εργασίας εκ των παρά τω Υπουργείω Εργασίας υπηρετούντων επί βαθμώ Τμηματάρχου β΄ τάξεως και άνω υπαλλήλων αυτού, καλείται δε πάντοτε επί ποινή ακυρότητος της συνεδριάσεως εις πάσας τας συνεδριάσεις του Δ.Σ. και των παρά τω Ταμείω λειτουργουσών Επιτροπών. Η θητεία του ούτω διοριζομένου Κυβερνητικού Επιτρόπου και του αναπληρωτού του είναι η αυτή με την των μελών του Δ.Σ.». Το άρθρ. 2 αντικατεστάθη ως άνω δια της υπ’ αριθ. 1584/Σ.46 της 10/27 Φεβρ. 1953 αποφ. Υπ. Εργασίας (ΦΕΚ Β΄ 47). Άρθρ.3.-1.«Το Δ.Σ. ευρίσκεται εν απαρτία παρόντων τουλάχιστον 7 μελών εν οις ο Πρόεδρος ή ο αναπληρών τούτον Αντιπρόεδρος και λαμβάνει αποφάσεις δια της πλειοψηφίας των παρόντων εν ισοψηφία νικώσης της ψήφου του Προέδρου. Εν περιπτώσει θανάτου ή εκπτώσεως μέλους τινός λόγω απωλείας της ιδιότητος υφ’ ην διωρίσθη, το Δ.Σ. θεωρείται εν νομίμω συνθέσει μέχρι του διορισμού του αντικαταστάτου του και δια χρονικόν διάστημα ουχί πλέον του διμήνου, εφ’ όσον δια των λοιπών μελών αυτού τακτικών και αναπληρωματικών δύναται να επιτευχθή απαρτία. Εντός της υπό της παρ. 3 του άρθρ. 8 του Νόμ. 4346/64 οριζομένης προθεσμίας θέλουν διορισθή δι’ αποφάσεως του Υπουργού Εργασίας ο Πρόεδρος, ο Κυβερνητικός Επίτροπος, τα λοιπά μέλη του Δ.Σ. και ο Γραμματεύς μετά των αναπληρωτών των, συμφώνως προς τας διατάξεις της παρούσης και επί τη υπό ταύτης προβλεπομένη θητεία. Μέχρι του διορισμού του νέου Δ.Σ. το ήδη υφιστάμενον νομίμως συνέρχεται και συνεδριάζει». Η παρ. 1 αντικατεστάθη ως άνω δια της υπ’ αριθ. 71038 της 8/17 Αυγ. 1964 αποφ. Υπ. Εργασίας (ΦΕΚ Β΄ 327). 2.Δεν διορίζεται μέλος του Διοικητικού Συμβουλίου. α)Ο μη συμπληρώσας το 25ον έτος της ηλικίας του. β)Ο ανίκανος ν’ αναλάβη ή να διατηρή δημόσιον λειτούργημα. γ)Ο τελών εις οιανδήποτε συνεχή οικονομικήν σχέσιν προς το Ταμείον. δ)Ο μη έχων ελευθέραν διαχείρισιν της περιουσίας του. ε)Ο μη έχων την Ελληνικήν Ιθαγένειαν. ς)Προκειμένου περί των εξ ησφαλισμένων μελών του Συμβουλίου ο μη συμπληρώσας τριετή τουλάχιστον χρόνον ασφαλίσεως. Η μετά τον διορισμόν επέλευσις λόγου τινός εκ των υπό στοιχ. β-ε αναφερομένων, ως και η αποβολή της ιδιότητος, υφ’ ην εγένετο ο διορισμός μέλους τινος του Συμβουλίου, συνεπάγεται έκπτωσιν εκ του αξιώματος, αποφάσει του Υπουργού Εργασίας, λαμβανομένη προτάσει του Δ.Σ. ή και αυτεπαγγέλτως. 3.Δύναται ο Υπουργός Εργασίας κατόπιν προτάσεως του Διοικητικού Συμβουλίου του Ταμείου να κηρύσση έκπτωτον μέλος τούτου όπερ αδικαιολογήτως ήθελεν απουσιάσει επί τρεις τουλάχιστον συνεχείς συνεδριάσεις του Συμβουλίου. 4.Τα εις αντικατάστασιν εκπιπτόντων, αποβιούντων ή οπωσδήποτε αποχωρούντων διοριζόμενα μέλη διορίζονται δια τον υπόλοιπον χρόνον της θητείας των εκπεσόντων ή αποβιωσάντων ή αποχωρησάντων μελών. Σελ. 1525 Ταμείο Επικ.Ασφαλίσεως Ηλεκτροτεχνιτών Ελλάδος (ΤΕΑΗΕ) 39.Ν.ι.3 240 5.Εν περιπτώσει λήξεως της θητείας των μελών του Διοικ. Συμβουλίου αύτη παρατείνεται αυτοδικαίως μέχρι του διορισμού των νέων μελών ουχί όμως πάντως πέραν του τριμήνου από της λήξεώς της. 6.Τα μέλη του Δ.Σ. υπέχουν κατά την άσκησιν των καθηκόντων των τας ευθύνας των δημοσίων υπαλλήλων και απολαύουν της υπέρ αυτών θεσπισμένης προστασίας. 7.Χρέη Γραμματέως του Δ.Σ. εκτελεί εις των υπαλλήλων του Υπουργείου Εργασίας ή του Ταμείου, οριζόμενος μετά του αναπληρωτού του δια πράξεως του Υπουργού Εργασίας. Εν περιπτώσει απουσίας ή κωλύματος του Γραμματέως και του αναπληρωτού του, χρέη γραμματέως εκτελεί εις των υπαλλήλων του Ταμείου, οριζόμενος υπό του Προέδρου του Δ.Σ. 8.(Μεταβατική Διάταξις). Το άρθρ. 3 αντικατεστάθη ως άνω δια της υπ’ αριθ. 1584/Σ.46 της 10/27 Φεβρ. 1953 αποφ. Υπ. Εργασίας (ΦΕΚ Β΄ 47). Λειτουργία Διοικητικού Συμβουλίου Άρθρ.4.-1.Το Διοικητικόν Συμβούλιον συνεδριάζει μετά πρόσκλησιν του Προέδρου αυτού ή τούτου κωλυομένου του αναπληρωτού αυτού αντιπροέδρου τακτικώς δις του μηνός εκτάκτως δε οσάκις ήθελε παραστή προς τούτο, κατά την κρίσιν του Προέδρου, ανάγκη ή ήθελον αιτήσει τούτο δύο τουλάχιστον τακτικά μέλη αυτού. Δύναται το Δ.Σ. δι’ αποφάσεώς του να ορίζη τακτάς ημέρας συνεδριάσεων. 2.Το Δ.Σ. ευρίσκεται εν απαρτία παρόντων τουλάχιστον τεσσάρων μελών, εν οις ο Πρόεδρος ή ο Αντιπρόεδρος και λαμβάνει αποφάσεις δια της πλειοψηφίας των παρόντων και δια ψήφων ουχί ολιγωτέρων των τριών, πλην των αποφάσεων περί τροποποιήσεως του καταστατικού αίτινες λαμβάνονται δια πλειοψηφίας των 2/3 του συνόλου των μελών του Δ.Σ. εν ισοψηφία υπερισχυούσης της γνώμης υπέρ ης η ψήφος του Πρόεδρου εκτός της περιπτώσεως καθ’ ην η ψηφοφορία είναι μυστική οπότε η πρότασις θεωρείται αναβληθείσα. 3.Ο Πρόεδρος του Διοικητικού Συμβουλίου αναλόγως των παρουσιαζομένων υπηρεσιακών αναγκών καταρτίζει την ημερησίαν διατάξιν της Συνεδριάσεως. Η ημερησία διάταξις μετά προσκλήσεως εις συνεδρίασιν διανέμεται εις τα μέλη 24 ώρας προ της συνεδριάσεως. Δύο τουλάχιστον τακτικά μέλη του Διοικητικού Συμβουλίου δι’ αιτήσεώς των υποβαλλομένης προ της καταρτίσεως της ημερησίας διατάξεως δύνανται να ζητήσωσι την αναγραφήν θέματός τινος εν τη ημερησία διατάξει. Το Συμβούλιον δύναται να αποφασίζη πάντοτε την αναγραφήν θέματός τινος εν τη ημερησία διατάξει της επομένης συνεδριάσεως. Εν τη ημερησία διατάξει αναγράφονται σαφώς και λεπτομερώς τα συζητητέα θέματα. Θέματα μη συμπεριλαμβανόμενα εν τη ημερησία διατάξει δύνανται αποφάσει του Διοικ. Συμβουλίου να συζητηθώσι, αλλ’ απόφασις επ’  Σελ. 1526 αυτών δεν δύναται να ληφθή εάν δεν είναι παρόντα πάντα τα μέλη, πλην εάν παμψηφεί αναγνωρισθή ότι πρόκειται περί επειγούσης ανάγκης μη επιδεχομένης αναβολήν. 4.Επί τη εγγράφω αιτήσει τριών τουλάχιστον μελών του Δ.Σ. αναγραφούση και το θέμα δι’ ο ζητείται η συνεδρίασις, υποχρεούται ο Πρόεδρος να συγκαλέση το Δ.Σ. εις συνεδρίασιν εντός 4 ημερών από της λήψεως της αιτήσεως με πρώτα θέματα τα εν αιτήσει αναγραφόμενα. Εν περιπτώσει μη απαρτίας τα θέματα ταύτα αναγράφονται πρώτα εις την επομένην τακτικήν συνεδρίασιν. 5.Αι συνεδριάσεις του Διοικ. Συμβουλίου δεν είναι δημόσιοι. Περίληψις των γενομένων συζητήσεων και των ληφθεισών αποφάσεων δύναται να δίδηται αποφάσει του Διοικ. Συμβουλίου προς δημοσίευσιν. Απαγορεύεται η δημοσίευσις ολοκλήρων των πρακτικών των συνεδριάσεων, άνευ ειδικής αποφάσεως του Δ. Συμβουλίου. Αντίγραφα τμήματος ή ολοκλήρων των πρακτικών δύνανται να χορηγηθώσι μόνον μετ’ απόφασιν του Δ. Συμβουλίου. Επίσης απαγορεύεται εις τα μέλη η ανακοίνωσις των εν τω Διοικ. Συμβουλίω διαμειφθέντων πλην εάν χορηγηθή ειδικώς προς τούτο άδεια του Δ.Σ. Αι συζητήσεις θεωρούνται πάντοτε εμπιστευτικαί και συνεπώς ουδεμία επ’ αυτών επιτρέπεται ανακοίνωσις εκ μέρους των μελών του Διοικ. Συμβουλίου. 6.Το Διοικ. Συμβούλιον δύναται να καλέση ενώπιόν του επιτροπάς ή μεμονωμένα άτομα προς αίτησιν πληροφοριών ή γνωμών. Άνευ προσκλήσεως δεν επιτρέπεται η εμφάνισις ουδενός ενώπιον του Δ. Συμβουλίου. 7.Εάν ημίσειαν ώραν μετά την ώραν της προσκλήσεως δεν έχει επιτευχθή απαρτία, ο Πρόεδρος αιτήσει της πλειοψηφίας των παρόντων υποχρεούται να κηρύξη ματαιωθείσαν την συνεδρίασιν. 39.Ν.ι.3 Ταμείο Επικ.Ασφαλίσεως Ηλεκτροτεχνιτών Ελλάδος (ΤΕΑΗΕ) 241 8.Αι προσκλήσεις κοινοποιούνται πάντοτε εις τα τακτικά μέλη. Εάν μέλος τι κωλύεται να παραστή, δέον να ειδοποιήση αμελλητί, είτε απ’ ευθείας τον αναπληρωτήν του, είτε την υπηρεσίαν του Ταμείου, ήτις αποστέλλει την πρόσκλησιν εις το αναπληρωματικόν μέλος, εκτός εάν έχει ειδοποιήση περί του κωλύματος προηγουμένως την υπηρεσίαν του Ταμείου, ότε η αποστολή της προσκλήσεως γίνεται απ’ ευθείας εις τον αναπληρωτήν. 9.Άμα τη αποστολή των προσκλήσεων κατατίθεται φάκελλος των υπό συζήτησιν θεμάτων μεθ’ απάντων των σχετικών εγγράφων εις τον Γραμματέα αυτού. Δύνανται να λάβωσιν γνώσιν αυτού τα μέλη και ζητήσωσιν οιαδήποτε στοιχεία υποβοηθούντα την εν τω συμβουλίω συζήτησιν. 10.Κηρυχθείσης εν απαρτία της συνεδριάσεως αναγιγνώσκονται και επικυρούνται τα πρακτικά της προηγουμένης συνεδριάσεως. Εις εξαιρετικάς περιπτώσεις χαρακτηριζομένας ως επειγούσας υπό του Διοικ. Συμβουλίου, δύναται η επικύρωσις των πρακτικών ως διετυπώθησαν εν σχεδίω υπό του Γραμματέως, να γίνη κατά την λήξιν της συνεδριάσεως. Επί σοβαρών περιπτώσεων δύναται το Διοικ. Συμβούλιον ν’ αποφασίση την τήρησιν εστενογραφημένων πρακτικών. 11.Κατά τας συνεδριάσεις του Διοικ. Συμβουλίου παρίσταται ο Διευθυντής του Ταμείου, ως εισηγητής των συζητουμένων θεμάτων, άνευ ψήφου. Περί των εν τω Διοικ. Συμβουλίω συζητήσεων και λαμβανομένων αποφάσεων τηρούνται μερίμνη του Διευθυντού του Ταμείου και του Γραμματέως του Συμβουλίου συνοπτικά πρακτικά, άτινα υπογράφονται παρά του Προέδρου και των κατά την συνεδρίασιν παραστάντων μελών και του Γραμματέως του Διοικ. Συμβουλίου. 12.Καθ’ εκάστην συνεδρίασιν εις την αρχήν αυτής ο Διευθυντής ανακοινοί εις το Διοικ. Συμβούλιον τας ενεργείας του επί προηγουμένων αποφάσεων του Διοικ. Συμβουλίου, τα σπουδαιότερα των ληφθέντων εγγράφων, τας γενομένας υπό των υπηρεσιών του Ταμείου εντός της δικαιοδοσίας των ενεργείας και εν γένει παν ζήτημα θίγον τα γενικώτερα συμφέροντα του Ταμείου. Εις την πρώτην μετά την έναρξιν εκάστου μηνός συνεδρίασιν ανακοινοί ο Διευθυντής εις το Συμβούλιον την οικονομικήν κατάστασιν του Ταμείου και τα πραγματοποιηθέντα κατά τον παρελθόντα μήνα έσοδα και έξοδα. 13.Ουδεμία υπηρεσιακή ενέργεια γίνεται επί των αποφάσεων του Διοικ. Συμβουλίου, προ της επικυρώσεως των πρακτικών πλην των περιπτώσεων καθ’ ας αποφασίζει ρητώς το Συμβούλιον την προ της επικυρώσεως των πρακτικών ενέργειαν. 14.Η εν τω Διοικητικώ Συμβουλίω συζήτησις γίνεται κατά την σειράν της αναγραφής των θεμάτων εν τη ημερησία διατάξει, την οποίαν δύναται να μεταβάλη το Διοικ. Συμβούλιον εάν ευρίσκη προς τούτο αποχρώντας λόγους. Τα μέλη του Διοικ. Συμβουλίου λαμβάνουσι τον λόγον παρά του Προέδρου του Διοικ. Συμβουλίου κατά την σειράν της προς τούτο αιτήσεώς των. 15.Εάν συζητουμένη υπόθεσις αφορά ιδιωτικά συμφέροντα μέλους τινος του Διοικητικού Συμβουλίου ή συγγενούς αυτού μέχρι τετάρτου βαθμού, δεν δύναται το μέλος αυτό ούτε να παραστή κατά την συζήτησιν, ούτε να λάβη μέρος εις την ψηφοφορίαν. Η επί της εξαιρέσεως απόφασις του Διοικ. Συμβουλίου, λαμβάνεται μετά πρότασιν του ενδιαφερομένου εις σχετικήν δήλωσιν, ή παντός άλλου μέλους αυτού. 16.Τον Πρόεδρον απόντα ή κωλυόμενον αναπληροί ο Αντιπρόεδρος. Δύναται ο Πρόεδρος τη εγκρίσει του Διοικ. Συμβουλίου, να αναθέση τμήμά τι των εις αυτόν ανατιθεμένων αρμοδιοτήτων εις τον Αντιπρόεδρον κατά τα ειδικώτερον δια της αποφάσεως του Διοικ. Συμβουλίου οριζόμενα. 17.Τα μέλη του Διοικ. Συμβουλίου δια παν ζήτημα αφορών το Ταμείον επικοινωνούν μετ’ αυτού δια του Προέδρου και του Διευθυντού, παρά των οποίων δικαιούνται να αιτώνται πάσης φύσεως πληροφορίας. Τα μέλη του Διοικητικού Συμβουλίου επίσης δικαιούνται να υποβάλλουν συστάσεις ή ερωτήσεις, ως και επερωτήσεις ενώπιον του Διοικ. Συμβουλίου, δι’ ων ασκείται έλεγχος εφ’ ωρισμένων ενεργειών του Ταμείου. Αι επερωτήσεις δέον να υποβάλλωνται προ τριών τουλάχιστον ημερών εγγράφως εις τον Πρόεδρον του Διοικ. Συμβουλίου. Η συζήτησις των ερωτήσεων και επερωτήσεων γίνεται πάντοτε μετά την επικύρωσιν των πρακτικών, εκτός εάν άλλως αποφασίση το Διοικητικόν Συμβούλιον. Αρμοδιότης Διοικ. Συμβουλίου Άρθρ.5.-1.Το Συμβούλιον διοικεί το Ταμείον και διαχειρίζεται την περιουσίαν αυτού, ειδικώτερον εγκρίνει τον ετήσιον προϋπολογισμόν και απολογισμόν του Ταμείου, το μαθηματικόν αυτού ισοζύγιον, μεριμνά δια την κανονικήν είσπραξιν των πόρων αυτού, αποφασίζει περί απονομής των παροχών και μεριμνά δια την ταχείαν και κανονικήν χορήγησιν αυτών κατά τας ισχυούσας διατάξεις. Αποφασίζει περί της τοποθετήσεως των κεφαλαίων κατά τα εν τω Καταστατικώ ειδικώτερον οριζόμενα, περί της εκποιήσεως, υποθηκεύσεως και ενεχυριάσεως των περιουσιακών στοιχείων του Ταμείου, δι’ ας απαιτείται Σελ. 1527 Ταμείο Επικ.Ασφαλίσεως Ηλεκτροτεχνιτών Ελλάδος (ΤΕΑΗΕ) 39.Ν.ι.3 242 απόφασις λαμβανομένη δια πλειοψηφίας των 2/3 των μελών αυτού εγκρινομένης υπό του Υπουργού Εργασίας. Ομοίως το Δ. Συμβούλιον συμβιβάζεται ή παραιτείται από δικαστικού αγώνος μετά ητιολογημένην γνωμοδότησιν του Νομικού Συμβούλου ή εν ελλείψει τοιούτου, δικηγόρου παρ’ Αρείω Πάγω, οριζομένου, υπό του Δ.Σ. και σύμφωνον γνώμην αυτού λαμβανομένην δια πλειοψηφίας των 2/3 των μελών αυτού. «2.Ο Πρόεδρος του Δ. Συμβουλίου, τούτου δε κωλυομένου ο Αντιπρόεδρος, διευθύνει τας συνεδριάσεις του Συμβουλίου, εκπροσωπεί το Ταμείον εξωδίκως και δικαστικώς και αλληλογραφεί εν ονόματι του Ταμείου. Δύναται αποφάσει του Διοικ. Συμβουλίου η εκπροσώπησις του Ταμείου εις ειδικάς περιπτώσεις ν’ ανατίθεται και εις έτερον μέλος του Δ.Σ. Δύναται επίσης, δι’ αποφάσεως του Διοικ. Συμβουλίου να ανατίθεται εις υπάλληλον του Ταμείου ειδικώς η υποβολή μηνύσεων κατά καθυστερούντων τας εισφοράς εργοδοτών. Το Ταμείον δεν δεσμεύεται έναντι τρίτων ει μη μόνον δι’ αποφάσεων του Διοικητικού Συμβουλίου. Ωσαύτως ο Πρόεδρος εποπτεύει και ελέγχει το προσωπικόν του Ταμείου». Η παρ. 2 ετροποποιήθη ως άνω δια της υπ’ αριθ. 6795/Σ.68 της 31 Ιαν./16 Φεβρ. 1956 αποφ. Υπ. Εργασίας (ΦΕΚ Β΄ 35). «3.Το Δ.Σ. δύναται να συνιστά τριμελή Επιτροπήν εκ μελών αυτού δια την προκαταρκτικήν μελέτην και εισήγησιν επί των υποβαλλομένων υπό των ησφαλισμένων αιτήσεων περί απονομής παροχών και επί συναφών γενικωτέρας σημασίας θεμάτων. Αι συνεδριάσεις της ως άνω Επιτροπής δεν δύναται να υπερβούν τας τέσσαρας κατά μήνα». Η παρ. 3 προσετέθη δια της υπ’ αριθ. 61871/Σ.1167 της 4/6 Δεκ. 1951 αποφ. Υπ. Εργασίας (ΦΕΚ Β΄ 236). «4.Επίσης το Δ.Σ. δύναται να συνιστά τριμελή Επιτροπήν εκ μελών του δια την διενέργειαν διαγωνισμών προμηθειών και εκμισθώσεως ακινήτων του». Η παρ. 4 προσετέθη δια της υπ’ αριθ. 7277/Σ.125/1962 της 30 Νοεμ./9 Δεκ. 1963 αποφ. Υπ. Εργ. (ΦΕΚ Β΄ 543). Αποζημίωσις μελών του Δ. Συμβουλίου Άρθρ.6.-Τα ποσά των κατά συνεδρίασιν και εφ’ άπαξ αποζημιώσεων του Προέδρου, Αντιπροέδρου, και των μελών του Δ. Συμβουλίου, ως και του Εισηγητού και Γραμματέως αυτού, καθορίζονται δια των εκάστοτε Υπουργικών αποφάσεων. Σελ. 1528 «Αι διατάξεις του παρόντος Καταστατικού περί καταβολής παγίας κατά μήνα ή κατά συνεδριάσιν αμοιβής ή αποζημιώσεως δια συμμετοχήν υφ’ οιανδήποτε ιδιότητα εις πάσης φύσεως Συμβούλια ή Επιτροπάς του Ταμείου, δεν έχουσιν εφαρμογήν από 1ης Ιαν. 1958 δια τους κεκτημένους την ιδιότητα του Δημοσίου υπαλλήλου ή του υπαλλήλου Ν.Π.Δ.Δ., εφ’ όσον ούτοι δικαιούνται των υπό των οικείων Υπουργικών αποφάσεων καθωρισμένων εκάστοτε εξόδων κινήσεως δια την αυτήν υπηρεσιακήν απασχόλησιν». Η ανωτέρω εντός « » διάταξις προσετέθη δια της υπ’ αριθ. 26968/Σ.294 της 14/31 Ιουλ. 1958 αποφ. Υπ. Εργασίας (ΦΕΚ Β΄ 209). Τοπικαί Επιτροπαί Άρθρ.7.-1.Το Δ. Συμβούλιον του Ταμείου, δύναται δι’ αποφάσεών του εγκρινομένων υπό του Υπουργού Εργασίας να συνιστά Ασφαλιστικάς Επιτροπάς εις ας πόλεις ήθελε κρίνη αναγκαίαν την σύστασιν τοιούτων, προς κρείσσονα εξυπηρέτησιν των ησφαλισμένων, αναθέτων εις αυτάς την επιμέλειαν των υποθέσεων του Ταμείου. 2.Αι τοπικαί Επιτροπαί αποτελούνται α)εξ ενός υπαλλήλου του Υπουργείου Εργασίας, ή εν απουσία του εξ ενός ετέρου Δημοσίου υπαλλήλου, ως Προέδρου, β)εξ ενός αντιπροσώπου των εργοδοτών και γ)εξ ενός αντιπροσώπου των ησφαλισμένων. Τα μέλη των Τοπικών Επιτροπών διορίζονται προτάσει του Δ.Σ. υπό του Υπουργού Εργασίας δια πράξεως αυτού. 3.Τα μέλη των ως άνω Τοπικών Επιτροπών δικαιούνται κατά συνεδρίασιν αποζημιώσεως ίσης προς την τοιαύτην των μελών του Δ.Σ. του Ταμείου. Αι αμειβόμεναι όμως συνεδριάσεις των Επιτροπών δεν δύνανται να υπερβαίνωσι τας δύο κατά μήνα. Επίσης παρέχεται εις τον Πρόεδρον των τοπικών Επιτροπών παγία μηνιαία αποζημίωσις ίση προς το 1/2 της εις τον Πρόεδρον του Δ.Σ. του Ταμείου παρεχομένης τοιαύτης, πλην του Προέδρου της τοπικής Επιτροπής Θεσσαλονίκης, όστις δικαιούται παγίας μηνιαίας αποζημιώσεως ίσης προς τα 2/3 της του Προέδρου του Δ. Συμβουλίου του Ταμείου. Άρθρ.8-29.-(Αφορώσι την οργάνωσιν των υπαλληλικών υπηρεσιών του Ταμείου). 39.Ν.ι.3 Ταμείο Επικ.Ασφαλίσεως Ηλεκτροτεχνιτών Ελλάδος (ΤΕΑΗΕ) 243